CELEX: 62017TN0022
Language: fi
Date: 2017-01-16 00:00:00
Title: Asia T-22/17: Kanne 16.1.2017 – Portugalin tasavalta v. komissio

3.4.2017   
            
            
               FI
            
            
               Euroopan unionin virallinen lehti
            
            
               C 104/49
            
         Kanne 16.1.2017 – Portugalin tasavalta v. komissio
   (Asia T-22/17)
   (2017/C 104/69)
   Oikeudenkäyntikieli: portugali
   
      Asianosaiset
   
   
      Kantaja: Portugalin tasavalta (asiamiehet: L. Inez Fernandes, M. Figueiredo, P. Estêvão ja J. Saraiva de Almeida)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 15.11.2016 annetun komission täytäntöönpanopäätöksen (EU) 2016/2018 (EUVL L 312, s. 26) siltä osin kuin siinä jätetään unionin rahoituksen ulkopuolelle 1 990 810,30 euron summa, joka koskee Portugalin ”Maaseudun kehittäminen, maaseuturahasto, investoinnit – yksityiset tuensaajat” -toimenpiteenä ilmoittamia menoja varainhoitovuosille 2010, 2011, 2012, 2013 ja 2014
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu yhteisen maatalouspolitiikan rahoituksesta 21.6.2005 annetun neuvoston asetuksen (EY) N:o 1290/2005 (EUVL 2005, L 209, s. 1) 31 artiklan 4 kohdan c alakohdan rikkomiseen.
            
         
               2)
            
            
               Toinen kanneperuste, joka perustuu perustelujen puuttumiseen. Tämä kanneperuste jaetaan kolmeen osaan.
               
                           —
                        
                        
                           Ensimmäisessä osassa kantaja väittää, että komissio ei ole esittänyt näyttöä vakavista ja perustelluista epäilyistä;
                        
                     
                           —
                        
                        
                           toisessa osassa kantaja väittää, ettei 23.12.1997 päivättyyn asiakirjaan VI/5330/97 sisältyviä suuntaviivoja voida soveltaa nyt käsiteltävässä asiassa;
                        
                     
                           —
                        
                        
                           kolmannessa osassa kantaja väittää, että komissio ei ole määritellyt tosiseikkoja 23.12.1997 päivätyssä asiakirjassa VI/5330/97 vahvistetut 5 prosentin suuruisen oikaisun soveltamisedellytykset huomioon ottaen.